ΚΑΝΟΝΙΣΜΟΣ ( ΕΟΚ ) αριθ . 1253/89 ΤΟΥ ΣΥΜΒΟΥΛΙΟΥ της 3ης Μαΐου 1989 που προβλέπει ειδικά μέτρα για ορισμένες ποικιλίες ακατέργαστου καπνού των συγκομιδών 1989, 1990 και 1991 ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1251/89^(2 ), και ιδίως το άρθρο 13 παράγραφος 8 δεύτερο εδάφιο, την πρόταση της Επιτροπής^(3 ), Εκτιμώντας : ότι η έκθεση της Επιτροπής που προβλέπεται στο άρθρο 13 παράγραφος 1 του κανονισμού ( ΕΟΚ ) αριθ . 727/70 έδειξε ότι, για τις ποικιλίες Forchheimer Havanna, μαύρα και τσεμπέλια, και για τις συγκομιδές 1986 και 1987, αυξήθηκαν σημαντικά οι ποσότητες που αναλαμβάνουν οι οργανισμοί παρέμβασης ότι οι ποσότητες αυτές είναι πολύ μεγαλύτερες από τις ποσότητες και από το ποσοστό παραγωγής που καθορίζονται από τον κανονισμό ( ΕΟΚ ) αριθ . 1469/70^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3805/87^(5 ), και, με ισχύ από τη συγκομιδή 1988 και μετά, από τον κανονισμό ( ΕΟΚ ) αριθ . 2269/88^(6 ) ότι αποδεικνύεται ως εκ τούτου αναγκαίο να θεσπιστούν τα ειδικά μέτρα που προβλέπονται στο άρθρο 13 παράγραφος 4 του κανονισμού ( ΕΟΚ ) αριθ . 727/70, και ιδίως η μείωση του επιπέδου της τιμής παρέμβασης για τις εν λόγω ποικιλίες ότι, λόγω της ανάγκης επανεξισορρόπησης της αγοράς, είναι σκόπιμο να εφαρμοστούν τα μέτρα αυτά σε περισσότερες από μία διαδοχικές συγκομιδές, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Για τις συγκομιδές 1989, 1990 και 1991, η τιμή παρέμβασης για τον καπνό των ποικιλιών αριθ . 11, Forchheimer Havanna II c, αριθ . 23, τσεμπέλια, και αριθ . 24, μαύρα, μειώνεται στο 75 % της αντίστοιχης τιμής στόχου . Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 3 Μαΐου 1989 .

[Source: multi_eurlex | Tokens: 1866]